På farlig grunn

På farlig grunn (originaltittel: On Deadly Ground) er en amerikansk actionfilm fra 1994 med Steven Seagal i hovedrollen. Seagal har også regien. Andre sentrale roller spilles av Michael Caine, Joan Chen og John C. McGinley. 

På farlig grunn ble ikke på langt nær den store kommersielle suksess som Segals forrige film og klarte bare så vidt å tjene inn produksjonskostnadene.http://www.imdb.com/title/tt0110725/business Den ble i tillegg slaktet av filmanmelderne.http://www.rottentomatoes.com/m/on_deadly_ground/ Seagal ble tildelt nidprisen Razzie Award i kategorien «verste regissør». Filmen ble nominert i ytterligere fem kategorier.http://www.imdb.com/title/tt0110725/awards

På farlig grunn var den siste filmen i Norge som ble forbudt av Statens Filmkontroll.Aftenposten – Mange meter kyss rett i søpla (28.9.2003) Den ble lansert på video høsten 1994.Aftenposten – Video (24.9.1994, s.39)

 Handling 
Forrest Taft (Steven Seagal) er en oljearbeider med slukking av oljebranner som spesialitet. Hans arbeidsgiver, oljeselskapet Aegis Oil med direktøren Michael Jennings (Michael Caine) i spissen, har inngått en avtale med urinnvånerne i Alaska om oljeriggutbygging. Dersom oljeselskapet ikke klarer å få oljeriggen Aegis 1 produktiv innen en gitt tidsfrist, går rettighetene tilbake til lokalbefolkningen. Dermed setter oljeselskapet profitt foran miljøvern og menneskelig sikkerhet for å rekke tidsfristen. Når mistenkelige ulykker dukker opp, går Forest sammen med eskimoene i Alaska for å stoppe oljeselskapene. I sitt samarbeid med eskimoene opplever han en spirituell forbindelse med sin forfedre.

 Om filmen 
Anmelderne
På farlig grunn ble slaktet av filmkritikerne og har fått 12 % på Rotten Tomatoes. Filmkritikerne Roger Ebert og Gene Siskel inkluderte den på sin liste over de verste filmene for 1994.Siskel, Gene, Ebert, Robert. (1994). "Siskel and Ebert at the movies: Best and worst of 1994" [Television recording] Buena-Vista Entertainment Ltd

Det norske nettstedet CINERAMA gav den terningkast to i 2000. Anmelderen skrev blant annet: «Selv den som er dedikert fan av Steven Seagal, kan nok bli nedtrykt etter en seanse med "On Deadly Ground". Handlingen er like syltynn som vi har sett altfor mange ganger før, og Steven Seagal like platt og ensformig som han pleier». Dagbladets anmelder gav den terningkast to.Dagbladet - Film (6.2.2004)

Publikum
Filmen innbrakte i overkant av $38 millioner på amerikanske kinoer, noe som må anses som beskjedent siden dens produksjonskostnader var på hele $34 millioner. (enkelte kilder har beregnet kostnadene til $50 millioner).http://boxofficemojo.com/movies/?id=ondeadlyground.htm

 Rollebesetning 
 Steven Seagal : Forrest Taft
 Michael Caine : Michael Jennings
 Joan Chen : Masu
 John C. McGinley : MacGruder
 R. Lee Ermey : Stone
 Billy Bob Thornton : Homer Carlton
 Richard Hamilton : Hugh Palmer
 Shari Shattuck : Liles
 Chief Irvin Brink : Silook
 Apanguluk Charlie Kairaiuak : Tunrak
 Elsie Pistolhead : Takanapsaluk
 Sven-Ole Thorsen : Otto

 Referanser 

 Eksterne lenker 


Kategori:Actionfilmer fra USA
Kategori:Filmer fra 1994
Kategori:Filmer som har vært forbudt i Norge
Kategori:Engelskspråklige filmer
Kategori:Filmer lagt til Alaska